З  А П  И  С  Н  И  К

Од триесет и седмата редовна седница на Советот на општина Чешиново-Облешево, одржана на ден 28.06.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Орце Митров,  Саше Донев, Боби Ѓоргиев, Славе Донев и Сане Стојанов 
Отсутни: Анита Колева
Присутни и: Градоначалникот на општина Чешиново-Облешево Далибор Ангелов , Дејан Анакиев– директор на ЈПКД „Облешево“ и Ленче Јакимова – директор на ООУ „Страшо Пинџур “ Соколарци
Записникот го води Драгица Горгиевска – Раководител на одделение за нормативно-правни работи.

	Се стави на разгледување Записникот од триесет и шестата редовна седница.
	Без забелешки од присутни 9 членови на Советот во просторијата за време на гласањето, Записникот се усвои Едногласно.

	За триесет и седмата редовна седница Претседателот го предложи следниот:

Дневен ред,
	
1. Информација за состојбата со патната мрежа на териториуја на општината
2. Информација за работа на паазарот во Облешево за период јануари-мај 2024 година
3. Информација за уличното осветлување на територија на општина Чешиново-Облешево за период јануари-мај 2024 година
4.     Прашања, предлози и барања


Дополнувања на дневниот ред.
-Драгица Горгиевска
Доставени се повеќе предлози за дополнување на дневниот ред. Конечност на изборите има и може да се пристапи кон разгледување на истите. Предлозите се.
-Годишниот план за вработување за 2025 година во ООУ „Страшо Пинџур“ Соколарци
-Одлука за давање на Согласност за формирање на паралелки во ООУ „Страшо Пинџур“ Соколарци за учебната 2024/2025 година
-Одлука за доделување на парична награда за прогласување на ученик на генерацијата 2023/2024
-Годишен план за вработување за 2025 година во ООУ „Климент Охридски“ Облешево
-Одлука за исплата на финансиски средства од Програма А0 , конто 413110
-Програма за измена и дополнување на Програмата за уредување на градежно земјиште на подрачјето на општина Чешиново-Облешево за 2024 година
-Годишниот план за вработување за 2024 година – измена на Годишниот план
-Одлука за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево
-Одлука за  прифаќање на иницијатива за измена на Деловникот за работа на Советот на општина Чешиново-Облешево
-Одлука за измена на Програмата за активности на општина Чешиново-Облешево во областа на културни и спортски манифестации за 2024 година


	Се премина на усвојување на Дневниот ред со дополнувањата
	Од присутни 9 членови на Советот во просторијата за време на гласањето Едногласно се усвои Дневниот ред со дополнувањата.

-Годишниот план за вработување за 2025 година во ООУ „Страшо Пинџур“ Соколарци ќе се разгледа како Точка 4
-Одлука за давање на Согласност за формирање на паралелки во ООУ „Страшо Пинџур“ Соколарци за учебната 2024/2025 година ќе се разгледа како Точка 5
-Одлука за доделување на парична награда за прогласување на ученик на генерацијата 2023/2024 ќе се разгледа како Точка 6
-Годишен план за вработување за 2025 година во ООУ „Климент Охридски“ Облешево ќе се разгледа како Точка 7
-Одлука за исплата на финансиски средства од Програма А0 , конто 413110 Ќе се разгледа како Точка 8
-Програма за измена и дополнување на Програмата за уредување на градежно земјиште на подрачјето на општина Чешиново-Облешево за 2024 година ќе се разгледа како Точка 9
-Годишниот план за вработување за 2024 година – измена на Годишниот план ќе се разгледа како Точка 10
-Одлука за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево ќе се разгледа како Точка 11
-Одлука за  прифаќање на иницијатива за измена на Деловникот за работа на Советот на општина Чешиново-Облешево ќе се разгледа како точка 12
-Одлука за измена на Програмата за активности на општина Чешиново-Облешево во областа на културни и спортски манифестации за 2024 година Ќе се разгледа како Точка 13
Точка 4 преминува во Точка 14


1 Точка (Информација за состојбата со патната мрежа на териториуја на општината)

-Драгица Горгиоевска
За оваа точка требаше да има претставници од МВР-ПС Кочани. Бидејки истите не се одзвале на поканата, а ниту доставиле писмена Информација, предлагам да ја одложите Точката за наредна седница
-Орце Митров
Има многу проблеми околу состојбата со патната мрежа и не треба да се одложи оваа Точка, Градоначалникот нека даде Информација. Треба Итно да се превземат мерки. Да дојдете да видете од дождот колку се уништени банкините. Работата е повеќе од интна.
-Слаџана Ангелова
Најмногу има проблеми во вторник кога е пазарен ден во Облешево. Од сите страни има паркирани возила и невозможно е да поминеш. Минатиот вторник и се слоши на една жена и немаше од каде да се помине. Доколку е надлежноста на МВР треба да се превземат мерки во врска со оваа ситуација. Ни треба 15 минути на овој мал простор за да поминеме. Две возила не можат да се разминат.


2 Точка (Информација за работа на паазарот во Облешево за период јануари-мај 2024 година)

-Дејан Анакиев
Доставена Ви е писмена информација. Приходите од пазарот се доста намалени. Како што можете да видите од информацијата овие приходи што се за пет месеци во минатото биле остварени од само еден месец.
Ќе ја спојам оваа Точка со дополнувањето кое предложив да биде разгледано на оваа седница а тоа е Информација за финансиската состојбата во ЈПКД „Облешево“ во врска со цените на услугите на Јавното Претпријатие. Мора да се интервенира во цените на услугите доколку сакаме и во иднина да ги добивам,е услугите од Јавното Претпријатие. Со оваа цена на струјата, цената на горивото и јносењето на ѓубрето во депонијата во Кочани, Јавното Претпријатие не може да опстане. Крај на месецот е а ние дури вчера успеавме да пуштиме плата на вработените. Ве молам сериозно да се свати ова и на нареден Совет да се донесе Одлука за покачување на цените. Како што се најавите, Водовод Кочани ќе стави рампа на депонијата и ќе мерат од тон ѓубре колку треба да платиме. Ако и тоа се случи ќе треба да ставиме клуч на претпријатието.
-Сане Стојанов
Бидејки Информацијата е доставена сега, на самата седница, немам време да ја разгледам и да дискутирам по содржината на истата и затоа како и секогаш ќе бидам воздржан по основ на оваа Точка. Би се согласил дека цената на услугата е мала од причини што ѓубрето се носе на оддалечена локција, но едно да Ви кажам граѓаните се незадоволни од услугата која ја дава Јавното Претпријатие. Навреме не се изнесува. Услуга не се добива ако врне дожд, ако е празничен ден и слично. Не се пролонгира за нареден ден туку за наредна недела. Значи услугата не е навремена. Во врска со водоводот во Кучичино, и на претходни седници кажував и сега ќе повторам водата од водоводот тече неколку месеци поради скршена цевка неконтролирано. За да не тече по улицата, пресечена е и тече во канализацијата. Тоа треба итно да се санира. Во иднина да се размисли, посебно општината, граѓаните од Кучичино пијат вода од азбесни цевки. Не само што се ронат, тие се штетни и за здравјето на луѓето. За салонитните платна се кажа дека се лоши за здарвјето и во голем дел се тргнати од покривите, а водоводот е со азбесни цевки.
-Дејан Анакиев
Во врска со задоволството на граѓаните од услугите на Јавното Претпријатие. Кога е празник е празник. Не работат сите институции. Знаете со кој капацитет на човечки ресурси располагаме и имаме едно возило. Наредниот ден по распоред е друго населено место. Таа е ситуацијата не можеме ништо повеќе од тоа. Имаме договор за канти од 120 литри, а камионот се полни само од неколку домаќинства. Во другите општини, наплатата е од површина и од фирмите наплаќаат по 100 евра и повеќе, а ние услугата ја вршиме за 200 денари. Таа е ситуацијата со правните лица. Ќе го земам за пример Еуро онтрол, тие се редовни плаќачи да не мислите дека поради тоа ги кажувам за пример. Ако се пресмета површината тие би требало да плаќаат околу 33.000, 00 денари а ние им наплаќаме 600 денари. Разликата е голема Во врска со водоводот, има дефект. Истиот се санира и цевката повторно пука од тоа што истите се дотраени. Како што кажавте истите се ронат. Истите се над 60 години. Потребна е комплетна реконструкција. За да опстане Јавното Претпријатие неопходно е покачување на цените на услугите.
Споредувате со други општини и услугата која ние треба да ја пружиме во Нашата општина. Не може да се споредиме со Зрновци. Едно населено место, Видовиште и Мородвис не ги ни споменувам. Во Зрновци скоро и да нема зелена површина. Кај нас со 14 населени места и со овој капацитет со кој располагаме тешко е да се постигне се.  Реалноста е таа.
Граѓаните доколку ја плаќаат реалната цена и доколку плаќаат навреме ќе имат право да тропнат на Нашата врата и да се пожалат на услугата. Вака најмногу зборуваат оние што не плаќаат.
-Саше Донев
Во Уларци, неплаќачите им прават проблем на оние што редовно плаќаат. Нивните изјави се зошто плаќате? Тоа се 10тина куќи. Кажавте дека ќе превземете нешто во врска со тоа. Долгопвите треба да се наплатат.
-Дејан Анакиев
Праќавме опомени. Тие што сакаа да платат се одзваа на истите и платија, за останатите ќе мора со Тужба. Не можеме да постигнеме се. Имаме само еден канцелариски работник и не може да ја постигне целата работа. Оној што не платил ќе биде тужен, нема да се простуваат долгови.
Горивото поскапе дупло. Ако се наперави споредба со претходни години, не се јасни фактурите за гориво. Сега со поскапо гориво и со носење на ѓубрето Во Кочани се плаќа плус околу 10.000,00 денари. Каде се точело тоа горивои не е јасно.
Имаме и друг проблем што за некоја година ќе биде уште полош. Нашите вработрени се лица над 60 години. За некоја година ќе идат во пензија. Со ваква плата во претпријатието никој млад не сака да се вработи. Мора да се размислува и за овој проблем.
-Сане Стојанов
Вашиот „крик“ е сосема оправдан и се што кажавте е точно. Околу количините за ѓубре, ние сме села и можеби некогаш количината е бидејки навреме не е изнесено ѓубрето.
Да не се краде вода и сметките да се плаќаат навреме, ситуацијата во претпријатието ќе биде друга.
-Иван Андонов
За таа плата во претпријатието никој не сака да работи.
-Сане Стојанов
За правни лица пресметката по површина, дали истото се однесува и за физички лица. Во некои домаќинства живее само едно лице и ако се смета по површина тоа се многу средства.
-Дејан Анакиев
На оваа седница  ја кажав оваа Информација како размислување за во иднина. Неминовно е да се покачи цената, а по која формула ќе се види во иднина.
-Градоначалникот
Минатата година кога имаше проблеми со дивите депонии, се заложив и сите тие се санирани, исчистени. Стратегијата на државата ја знаете сите дека во иднина ѓубрето ќе се носи на депонијата во Мечкуевци. Засега истѕото се носи во Кочани. За жал никнуваат многу нови диви депонии, но тоа е до свеста на населението. Мојата заложба во иднина е да се обезбеди уште едно возило за услугата да биде навремена и квалитетна.
Како и на претходни седници и сега ќе потенцирам, работните тела на Советот да бидат покативни. Свикувајте Комисии, разгледувајте ги сите овие проблеми на Комисии и давајте предлози до Советот.
По дискусијата се премина на гласање.
Од присутни 10 членови на Советот во просторијата за време на гласањето Едногласно се донесе Заклучок за усвојување на Информацијата за работа на пазарот во Облешево за период јануари - мај 2024 година и Заклучок за усвојување на Информацијата за финансиската состојбата во ЈПКД „Облешево“ во врска со цените на услугите на Јавното Претпријатие


3 Точка (Информација за уличното осветлување на територија на општина Чешиново-Облешево за период јануари-мај 2024 година)

Без дискусија од присутни 9 членови на Советот во просторијата за време на гласањето Едногласно се донесе Заклучок за за усвојување на Информацијата за состојбата со уличното осветлување на територија на општина Чешиново-Облешево за период  јануари - мај 2024 година.


4 Точка (Годишниот план за вработување за 2025 година во ООУ „Страшо Пинџур“ Соколарци)

-Ленче Јакимова
Даде објаснување на Годишниот план. Планирано е 1 унапредување технички секретар. Истата е со високо образование а работи со средно. Дали ќе ни одобрат и што како во иднина не знам. Наше е да го планираме местото.

Без дискусија од присутни 10 членови на Советот во просторијата за време на гласањето Едногласно се донесе Одлука за давање согласност  на Годишниот план за вработување за 2025 година во ООУ „Страшо Пинџур“ Соколарци.

5 Точка (Одлука за давање на Согласност за формирање на паралелки во ООУ „Страшо Пинџур“ Соколарци за учебната 2024/2025 година)

-Ленче Јакимова
21 паралелка, 190 ученика 7 помалку од лани. Истите овие податоци ќе ги имате и во Годишната Програма за работа.
-Сане Стојанов
Директорката на ова училиште бара ние да дадеме согласност на овој нејзин предлог. Зошто истото не го побара и директорот на другото училиште. 
-Градоначалникот
За оваа седница нема точка на дневен ред за другото училиште.
-Сане Стојанов
Токму затоа што нема точка а минатата година се случи тоа што се случи прашаувам зошто е така. Од 2 паралелки се направи една. Донесовме Одлука за давање на согласност која после тоа беше преправена. Од училиштето „Страшо Пинџур“ имаме Барање од „Климент Охридски“ не.

Се премина на гласање.
[bookmark: _GoBack]

Без дискусија од присутни 10 членови на Советот во просторијата за време на гласањето Едногласно се донесе Одлука за давање согласност  за формирање на паралелки во ООУ „Страшо Пинџур“ Соколарци за учебната 2024/2025 година.

6 Точка (Одлука за доделување на парична награда за прогласување на ученик на генерацијата 2023/2024)

Од страна на училиштата се доставени следните предлози. За ученик на генерацијата во ООУ „Страшо Пинџур“ Соколарци е прогласена ученичката Ангела Спасова  а за ученик на генерацијата во ООУ „Климент Охридски“ Облешево е прогласен ученикот Матеј Стоименов.

Без дискусија Едногласно со 10 гласа ЗА се донесе Одлука за парична награда од по 6.000,00 денари за ученик на генерацијата во ООУ „Страшо Пинџур“ Соколарци и во ООУ „Климент Охридски“ Облешево.


7 Точка (Годишен план за вработување за 2025 година во ООУ „Климент Охридски“ Облешево)

Без дискусија со 10 гласа ЗА се донесе Одлука за давање на согласност на Годишен план за вработување за 2025 година во ООУ „Климент Охридски“ Облешево.
Со истиот не се предвидени вработувања/унапредувања.

8 Точка (Одлука за исплата на финансиски средства од Програма А0 , конто 413110)

-Градоначалникот
Се работи за исплата на средства од тековни резерви на фирмата Техно Кул Клара од село Теранци која беше ангажирана за време на поплавите од поројните врнежи од дожд во село Уларци.
Не се работи за многу средства, од прилика околу 9.000,00 денари, но мора да се донесе Одлука да му бидат исплатени. Поплавите беа како резултат на неисчистени канали од страна на Водостопанство. Ние уште вечерта пристапивме кон чистење со Нашиот багер, но материјалот кој се одложи покрај улиците мораше да биде расчистен.Ние имаме Договор со фирмата Бороз, но работата беше инцидентна.
-Орце Митров
Ако може и повеќе нека му се плате, Ќици и тоа ќе го одработи.
-Сане Стојанов
На времето птравевме јазови покрај улиците, некои ги затрупаа.
-Саше Донев
Каналот многу одамна не е чистен.
-Сане Стојанов
Зошто Договорот е склучен со Бороз а не со фирмата од Теранци.
-Градоначалникот
Бидејки на тендер Бороз бил најповолен со него да се склучи Договорот.

Се премина на гласање.
Од присутни 10 членови на Совет во просторијата за време на гласањето Едногласно се донесе Одлука за исплата на финансиски средства од Програма А0 , конто 413110.


9 Точка  (Програма за измена и дополнување на Програмата за уредување на градежно земјиште на подрачјето на општина Чешиново-Облешево за 2024 година)

-Градоначалникот
Измената се однесува за викенд куќи со степен на уреденост на земјиштето. Истото е во согласност со Закон.

Се премина на гласање.
Од присутни 10 членови на Совет во просторијата за време на гласањето Едногласно се донесе Програмата за измена и дополнување на Програмата за уредување на градежно земјиште на подрачјето на општина Чешиново-Облешево за 2024 година


10 Точка  (Годишниот план за вработување за 2024 година – измена на Годишниот план)

-Градоначалникот
Се работи за измена на годишниот план. Согласно празните места во систематизацијата планирани се и вработувањата во Годишниот план. Ние ги планираме секогаш сите, а што ќе се реалзира не знаеме. Минатите години многу од вработените напуштија од работа. Последните напуштања се од страна на внатрешниот ревизор и кафекуварот. Лилјана користи неплатено отсуство од 2 месеци. Ние мора сето ова да го планираме во Годишниот план.

Без дискусија со 11 гласа ЗА се донесе Одлука за измена на Одлуката за  давање Согласност на Годишниот план за вработување за 2024 година)

11 Точка  (Одлука за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево)

-Градоначалникот
Поради изборите знаете дека донесувањето на оваа Одлука малку се пролонгира. Има измени во истата во делот на примањата. Овој пат предвидени се 22.500,00 денари. Не знаеме дали и за тие средства ќе најдеме луѓе што ќе работат.

Без дискусија од присутни 10 членови на Советот во просторијата за време на гласањето Едногласно се донесе Одлуката за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево.

12 Точка  (Одлука за  прифаќање на иницијатива за измена на Деловникот за работа на Советот на општина Чешиново-Облешево)


-Драгица Горгиевска
По Решение на Уставен суд мора да пристапиме кон измена на деловникот во делот на давање на автентрично толкување на прописите. Не се работи само за Нашата општина туку за сите општини во Републиката.

Без дискусија од присутни 10 членови на Советот во просторијата за време на гласањето Едногласно се донесе Одлуката за прифаќање на иницијатива за измена на Деловникот за работа на Советот на општина Чешиново-Облешево.

13 Точка  (Одлука за измена на Програмата за активности на општина Чешиново-Облешево во областа на културни и спортски манифестации за 2024 година)

-Градоначалникот
Измената се однесува во делот на паричната награда за освоено прво место на Илинденски Спортски Игри. Истата се зголемува за 20.000,00 денари од 100.000,00 на 120.000,00. Тоа го правиме поради губење на интерес за пријавување на екипи на турнирот. Околните места кои организираат вакви турнири имаат поголеми парични награди и екипите се пријавуваат на тие турнири.

Без дискусија од присутни 10 членови на Советот во просторијата за време на гласањето Едногласно се донесе Одлуката за измена на Програмата за активности на општина Чешиново-Облешево во областа на културни и спортски манифестации за 2024 година.

Во контекст на оваа Одлука и на Програмата за активности на општина Чешиново-Облешево во областа на културни и спортски манифестации за 2024 година се донесе и Одлуката за одобрување на финансиски средства за финансирање на Илинденски Спортски Игри (ИСИ) Чешиново-2024 година..


14 Точка  Предлози, прашања и барања)

	-Сане Стојанов
	Во контекст на времето само накратко би сакал да кажам збор два за обуките на кои ние како Совет присуствуваме. Обуките се многу добри и би требало секој од членовите на Советот да одвои време и да ги посетува. Од другите општини присуствуваат сите советници само од кај нас не. И вработените во општината во ЛЕР одделение треба да присуствуваат а пожелно е да присуствува и Градоначалникот.

	Се прочита Барањето од Црковен одбор од с.Спанчево за материјална помош за набавка на самоносечки кабел 2х16 во должина од 300м како и стеги за прицврстување на кабелот, за довод на ЕЕ до Манастирот св.Илија во с.Спанчево.

	Без дискусија со 10 гласа ЗА се донесе Одлука за усвојување на Барањето на Црковен одбор од с.Спанчево.

	Со исцрпување на Дневниот ред заврши триесет и седмата редовна седница.
	Седницата заврши во 11.15 часот.
           
                                                      


                                                                          Совет на општина Чешиново-Облешево
                                                                                                Претседател
                                                                                                Орце Митров

